บาทแข็ง
เงินบาทที่แข็งค่าในขณะนี้ถือว่ามีผลกระทบต่อเศรษฐกิจ โดยค่าเงินบาทที่แข็งค่าขึ้นทุก 1 บาท จะส่งผลลบต่อการส่งออก 0.3% และตั้งแต่ต้นปีเงินบาทแข็งค่ามาถึง 5% จนจ่อจะหลุด 29 บาท อยู่รอมร่อ ทำให้ตลาดตื่นหนักในสัปดาห์ที่ผ่านมา
26 มี.ค. 2556

เงินบาทที่แข็งค่าในขณะนี้ถือว่ามีผลกระทบต่อเศรษฐกิจ โดยค่าเงินบาทที่แข็งค่าขึ้นทุก 1 บาท จะส่งผลลบต่อการส่งออก 0.3% และตั้งแต่ต้นปีเงินบาทแข็งค่ามาถึง 5% จนจ่อจะหลุด 29 บาท อยู่รอมร่อ ทำให้ตลาดตื่นหนักในสัปดาห์ที่ผ่านมา 
แต่เมื่อวันที่ 25 มี.ค. ค่าเงินบาทเริ่มนิ่ง ปิดที่ 29.25/27 บาท/เหรียญสหรัฐ วันที่ 26 มี.ค. นักบริหารเงินประเมินการเคลื่อนไหวของเงินบาทอยู่ในกรอบระหว่าง 29.20-29.29 บาท/เหรียญสหรัฐ
ในมุมมองมอง ม.ร.ว.ปรีดิยาธร เทวกุล อดีตผู้ว่าการธนาคารแห่งประเทศไทย (ธปท.) ระบุว่า ขณะนี้ค่าเงินบาทไม่ได้แข็งจนเกินไป และ ธปท.ได้เข้ามาแทรกแซงค่าเงินเป็นระยะๆ อยู่แล้ว ส่วนมีความจำเป็นที่ ธปท.จะต้องลดดอกเบี้ยนโยบาย หรือออกมาตราการควบคุมเงินทุนไหลเข้า เพื่อสกัดการแข็งค่านั้นหรือไม่นั้น น่าจะรอดูสถานการณ์ไปก่อนอีกสัก 1 สัปดาห์ 
หากเงินบาทนิ่งได้ ก็ไม่มีความจำเป็นในการใช้มาตรการต่างๆ ออกมา และอย่าออกมาตรการอะไรให้ไปสะเทือนตลาดหุ้น เพราะเศรษฐกิจกำลังเดินไปด้วยดี